জোসেফ প্রিস্টলি
জোসেফ প্রিস্টলি(১৩ মার্চ ১৭৩৩ - ৬ ফেব্রুয়ারি ১৮০৪):একজন ইংরেজ রসায়নবিদ, রাজনৈতিক তাত্ত্বিক, প্রথাবিরোধী ধর্মতাত্ত্বিক ও খ্রিস্টান ধর্মযাজক। তাঁকে অষ্টাদশ শতকের সেরা ব্রিটিশ রসায়নবিদ হিসেবে গণ্য করা হয়। তিনি মূলত গ্যাসীয় পদার্থসমূহের পরীক্ষামূলক রসায়নে তাঁর কাজের জন্য বিখ্যাত হয়ে আছেন। তাঁর আগে বিজ্ঞানীরা মনে করতেন বায়ু কেবলমাত্র কার্বন ডাই-অক্সাইড ও হাইড্রোজেন দিয়ে গঠিত। প্রিস্টলি বাতাসে আরও ১০টি গ্যাসের অস্তিত্ব প্রমাণ করেন, যার মধ্যে আছে নাইট্রোজেন, অক্সিজেন, কার্বন মনোক্সাইড, নাইট্রাস অক্সাইড, ইত্যাদি। তিনি কাগজে পেন্সিলের দাগ ঘষে তোলার জন্য রবারের ইরেজার ও কার্বন ডাই-অক্সাইডের বুদবুদসমৃদ্ধ ঝাঁজালো পানীয় (সোডাপানি) উদ্ভাবন করেন। প্রিস্টলি ১৭৩৩ সালের ১৩ মার্চ ইংল্যান্ডের লীডসে জন্ম নেন। তিনি যাজক ছিলেন। তিনি কার্বন ডাই অক্সাইড আবিষ্কার করেন। তিনি ১৭৭৪ সালের ১ আগস্ট অক্সিজেন তৈরি করেন। ১৭৯১ সালে লণ্ডন থেকে বিতাড়িত হন। তিনি এর পর কার্বন মনোক্সাইড তৈরি করেন। তিনি ১৮০৪ সালের ৬ ফেব্রুয়ারি মার্কিন যুক্তরাষ্ট্রের পেনসিলভেনিয়াতে মারা যান।